સન ૧૯૭૧ની વાત છે. પ્રોદ્દત્તુરમાં શ્રી ગુરુજીના આગમન વખતે એક કાર્યક્રમ આયોજિત હતો. તેમાં બધા સ્વયંસેવકોએ ગણવેશમાં રહેવાનું હતું. સંઘનો ગણવેશ મારે માટે નવો જ હતો, હું તે બરાબર પહેરવાનો પ્રયાસ કરી રહ્યો હતો, પરંતુ કાંઈક ને કાંઈક ખામી રહી જતી હતી. મારી મૂંઝવણ શ્રી ગુરુજીના ધ્યાનમાં આવી ગઈ. તેઓએ તરત મારી પાસે આવી મારી ભૂલ સુધારી દીધી. મને કલ્પના પણ નહોતી કે, સરસંઘચાલક પોતે મારા ગણવેશમાં આટલો રસ લેશે.